**รายงานการประชุมสภาเทศบาลตำบลเกาะยาว**

**สมัยวิสามัญ ครั้งที่ 1/2563**

**วันศุกร์ที่ 24 กรกฎาคม ๒๕63**

**เวลา 09.3๐ น.**

**ณ ห้องประชุมสภาเทศบาลตำบลเกาะยาว**

**.......................................................................................**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายประยูร เริงสมุทร | ประธานสภาเทศบาลตำบลเกาะยาว | นายประยูร เริงสมุทร |  |
| ๒. | นายสุชน วาหะรักษ์ | รองประธานสภาเทศบาลตำบลเกาะยาว | นายสุชน วาหะรักษ์ |  |
| ๓. | นางเสาวคนธ์ เริงสมุทร | สมาชิกสภาเทศบาลตำบลเกาะยาว | นางเสาวคนธ์ เริงสมุทร |  |
| ๔. | นางสาวเมษา กุลบัส | สมาชิกสภาเทศบาลตำบลเกาะยาว | นางสาวเมษา กุลบัส |  |
| ๕. | นายอมร ศรีสมุทร | สมาชิกสภาเทศบาลตำบลเกาะยาว | นายอมร ศรีสมุทร |  |
| ๖. | นายโชติ ทองย้อย | สมาชิกสภาเทศบาลตำบลเกาะยาว | นายโชติ ทองย้อย |  |
| ๗. | นางสาวกมลา ชำนินา | สมาชิกสภาเทศบาลตำบลเกาะยาว | นางสาวกมลา ชำนินา |  |
| ๘. | นางสาวพัชรินทร์ สุภาพ | สมาชิกสภาเทศบาลตำบลเกาะยาว | นางสาวพัชรินทร์ สุภาพ |  |
| ๙. | นายจำรัส หยั่งทะเล | สมาชิกสภาเทศบาลตำบลเกาะยาว | นายจำรัส หยั่งทะเล |  |
| 10. | นายสมพร ดำสมุทร | สมาชิกสภาเทศบาลตำบลเกาะยาว | นายสมพร ดำสมุทร |  |
| 11. | นายสำเริง ราเขต | สมาชิกสภาเทศบาลตำบลเกาะยาว | นายสำเริง ราเขต |  |
| 12. | นายอรินทร์ ประสานการ | สมาชิกสภาเทศบาลตำบลเกาะยาว | นายอรินทร์ ประสานการ |  |
| 13. | นายถาวร ขุนทอง | เลขานุการสภาเทศบาลตำบลเกาะยาว | นายถาวร ขุนทอง |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายพีรยุทธ์ มาตรักษา | นายกเทศมนตรี | นายพีรยุทธ์ มาตรักษา |  |
| ๒. | นายสมศักดิ์ วาหะรักษ์ | รองนายกเทศมนตรี | นายสมศักดิ์ วาหะรักษ์ |  |
| ๓. | นายประเสริฐ ศรีเหมาะ | รองนายกเทศมนตรี | นายประเสริฐ ศรีเหมาะ |  |
| ๔. | นายหมาด อุหลัง | ที่ปรึกษานายกเทศมนตรี | นายหมาด อุหลัง |  |
| 5. | นางวรฉัตร คงเกื้อ | เลขานุการนายกเทศมนตรี | นางวรฉัตร คงเกื้อ |  |
| 6. | นางสาวสมัย ระบำเพลิง | หัวหน้าสำนักปลัดเทศบาล | นางสาวสมัย ระบำเพลิง |  |
| 7. | นางสาวบุญธิดา เก็บทรัพย์ | พยาบาลวิชาชีพชำนาญการ | นางสาวบุญธิดา เก็บทรัพย์ |  |
| 8. | นางสาวณัฐกฤตา อักษรกูล | นักวิชาการเงินและบัญชีชำนาญการ | นางสาวณัฐกฤตา อักษรกูล |  |
| 9. | นางสาวจริญญา ทองศรีอ่อน | นักวิชาการคลังชำนาญการ | นางสาวจริญญา ทองศรีอ่อน |  |
| 10. | นายปรัญชัย ชูรักษ์ | นายช่างโยธาปฏิบัติงาน | นายปรัญชัย ชูรักษ์ |  |

**การประชุมสภาเทศบาลตำบลเกาะยาว**

 **สมัยวิสามัญ ครั้งที่ 1/2563**

**วันศุกร์ที่ 24 เมษายน ๒๕62**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**เลขานุการ** เมื่อที่ประชุมพร้อม นายถาวร ขุนทอง นักวิเคราะห์นโยบายและแผนชำนาญการ ทำหน้าที่เลขานุการสภาเทศบาล เชิญสมาชิกสภาเข้าประจำที่ประชุม

 ประกาศอำเภอเกาะยาว เรื่อง เรียกประชุมสภาเทศบาลตำบลเกาะยาว สมัยวิสามัญ ครั้งที่ 1 ประจำปี พ.ศ. 2563

ด้วยประธานสภาเทศบาลตำบลเกาะยาว ได้ยื่นคำร้องขอเปิดประชุมสภาเทศบาลตำบลเกาะยาว เพื่อให้เป็นไปตามพระราชบัญญัติเทศบาล พ.ศ. 2496 และระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547 ในระหว่างวันที่ 20 - 31 กรกฎาคม 2563

นายอำเภอเกาะยาวในฐานะผู้ช่วยผู้ว่าราชการจังหวัดพังงา ควบคุมดูแลเทศบาลตำบล ให้ปฏิบัติตามอำนาจหน้าที่โดยถูกต้องตามกฎหมาย และโดยอาศัยอำนาจตามคำสั่งจังหวัดพังงา ที่ 569/2556 ลงวันที่ 18 มีนาคม 2556 พิจารณาแล้วเห็นว่าเป็นการจำเป็นเพื่อประโยชน์แห่งเทศบาล จึงเรียกประชุมสภาเทศบาลตำบลเกาะยาว สมัยวิสามัญ ครั้งที่ 1 ประจำปี 2563 ในระหว่างวันที่ 20 - 31 กรกฎาคม 2563 ประกาศ ณ วันที่ 20 กรกฎาคม 2563 นายบัญญัติ ปะนะรัตน์ ปลัดอำเภอ (จพง.ปค.ชำนาญการพิเศษ) รักษาราชการแทนนายอำเภอเกาะยาว

วันนี้มีสมาชิกสภาเทศบาลอยู่ในตำแหน่ง 12 คน มาประชุม 11 คน ลา 1 คน ครบองค์ประชุมแล้ว จึงขอเชิญประธานสภาเทศบาลทำหน้าที่ประธานในที่ประชุม

**ประธานฯ**  ขอบคุณเลขานุการสภาเทศบาล

**ระเบียบวาระที่ 1** **เรื่องที่ประธานแจ้งให้ที่ประชุมทราบ**

**ประธานฯ** ผมก็ขอแจ้งในที่ประชุมนะครับว่ามีชาวบ้านฝากขอบคุณมายังนายกเทศมนตรี คณะผู้บริหารเทศบาลตำบลเกาะยาวด้วย ที่ได้มีการติดตั้งป้ายสัญญาณจราจรก็ขอขอบคุณแทนชาวบ้านไว้ ณ โอกาสนี้ด้วยครับ

**ที่ประชุม** รับทราบ

**ประธานฯ** ต่อไปขอเชิญนายกเทศมนตรีตำบลเกาะยาว

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว ผมขอแจ้งให้ที่ประชุมทราบดังนี้

/.....- กำหนดการ

**-2-**

* กำหนดการเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2563 วันอังคารที่ 28 กรกฎาคม 2563 ณ หอประชุมโรงเรียนเกาะยาววิทยา
1. **พิธีลงนามถวายพระพรชัยมงคลและพิธีถวายสัตย์ปฏิญาณเพื่อเป็นข้าราชการที่ดี เวลา 09.00 น. ณ หอประชุมโรงเรียนเกาะยาววิทยา**

เวลา 09.00 น. - ผู้เข้าร่วมพิธีพร้อมกัน ณ บริเวณพิธี

 เวลา 09.15 น. - นายอำเภอเกาะยาว ประธานในพิธี เดินทางถึง บริเวณพิธี

 - นายอำเภอเกาะยาวและผู้เข้าร่วมพิธีถวายความเคารพพระบรมฉายาลักษณ์พระบาทสมเด็จพระเจ้าอยู่หัว

 - ประธานเปิดกรวยดอกไม้ ถวายราชสักการะ เบื้องหน้าพระบรมฉายาลักษณ์พระบาทสมเด็จพระเจ้าอยู่หัว

 - ประธานลงนามถวายพระพรในสมุดลงนามถวายพระพรชัยมงคล

 - ประธานในพิธีกล่าวคำกราบบังคมทูลถวายพระพร และคำกล่าวถวายสัตย์ปฏิญาณฯ (ผู้นำศาสนากล่าวดุอาร์)

 - ประธานพร้อมผู้เข้าร่วมพิธี ร่วมร้องเพลงสรรเสริญพระบารมีและเพลงสดุดีจอมราช (ผู้นำศาสนากล่าวดุอาร์)

 - ประธานในพิธีนั่งประจำจุดที่กำหนด

 - ผู้เข้าร่วมพิธี ลงนามถวายพระพรชัยมงคลในสมุดลงนามถวายพระพรชัยมงคล ตามลำดับ

 - เสร็จพิธี

 การแต่งกาย - ข้าราชการ/ทหาร/ตำรวจ : เครื่องแบบปกติขาว ไม่สวมหมวก

* จิตอาสาพระราชทาน : ชุดจิตอาสาพระราชทาน
* ประชาชน : ชุดสุภาพโทนสีเหลือง

หมายเหตุ : 1. \*ประดับเข็มที่ระลึกเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 5 รอบ 28 กรกฎาคม 2555 คู่กับเข็มที่ระลึกตราสัญลักษณ์พระราชพิธีบรมราชาภิเษก พุทธศักราช 2562

/.....2. เวลาอาจ

 **-3-**

1. เวลาอาจเปลี่ยนแปลงได้ตามความเหมาะสม
2. ผู้เข้าร่วมพิธีสวมหน้ากากอนามัยสีขาว หรือหน้ากากผ้าสีขาวตลอดการร่วมพิธีหรือกิจกรรม

 **2. กิจกรรมจิตอาสา “ชีวิตวิถีใหม่ใต้ร่มพระบารมี....เราสร้างไปด้วยกัน”**

 เวลา 10.30 น. - กิจกรรมจิตอาสาพัฒนา บำเพ็ญสาธารณประโยชน์

 การแต่งกาย - จิตอาสาพระราชทาน : ชุดจิตอาสาพระราชทาน

* ประชาชน : ชุดสุภาพโทนสีเหลือง

 **3. พิธีถวายเครื่องราชสักการะ และวางพานพุ่ม และพิธีจุดเทียนถวายพระพรชัยมงคล เวลา 19.00 น. ณ หอประชุมโรงเรียนเกาะยาววิทยา**

 เวลา 17.30 น. - ผู้ร่วมพิธีพร้อมกัน ณ บริเวณพิธี

 เวลา 18.00 น. - เคารพธงชาติ

 (หลังเคารพธงชาติ) - หัวหน้าส่วนราชการ/หน่วยงานรัฐวิสาหกิจ/องค์กร ปกครองส่วนท้องถิ่น/กำนัน ผู้ใหญ่บ้าน/ภาคเอกชนและประชาชนถวายพานพุ่มทอง-พุ่มเงิน ตามลำดับ

 เวลา 18.45 น. - หัวหน้าส่วนราชการ/หน่วยงานรัฐวิสาหกิจ/องค์กร ปกครองส่วนท้องถิ่น/กำนัน ผู้ใหญ่บ้าน/ภาคเอกชนและประชาชน ยืนประจำจุดบนเวที และด้านล่างเวทีตามที่กำหนด

 - นายอำเภอเกาะยาว ประธานในพิธี มาถึงบริเวณพิธีและเข้าประจำจุดยืนบนเวที

* ประธานในพิธีถวายความเคารพหน้าพระบรมฉายาลักษณ์ พระบาทสมเด็จพระเจ้าอยู่หัว
* ประธานในพิธีวางพานพุ่มทอง-พุ่มเงิน เปิดกรวยกระทงดอกไม้ ถวายความเคารพพระบรมฉายาลักษณ์ จุดเทียนมหามงคล กล่าวกราบบังคมทูลถวายพระพรชัยมงคล (จบ)
* บรรเลงเพลงสรรเสริญพระบารมี
* ประธานในพิธี หันหน้าออกสู่ผู้ร่วมพิธี และรับมอบโคมเทียน (ที่จุดแล้ว) ผู้ร่วมพิธีและประชาชน จุดเทียนถวายพระพรชัยมงคล
* ประธานในพิธีนำร้องเพลงสดุดีจอมราชา 2 จบ
* ประธานในพิธีกล่าว “ทรงพระเจริญ” 3 ครั้ง
* เสร็จพิธี

/.......การแต่งกาย

**-4-**

 การแต่งกาย - ข้าราชการ/ทหาร/ตำรวจ : เครื่องแบบปกติขาว ไม่สวมหมวก

* จิตอาสาพระราชทาน : ชุดจิตอาสาพระราชทาน
* ประชาชน : ชุดสุภาพโทนสีเหลือง

หมายเหตุ : 1. \*ประดับเข็มที่ระลึกเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 5 รอบ 28 กรกฎาคม 2555 คู่กับเข็มที่ระลึกตราสัญลักษณ์พระราชพิธีบรมราชาภิเษก พุทธศักราช 2562

1. เวลาอาจเปลี่ยนแปลงได้ตามความเหมาะสม
2. ผู้เข้าร่วมพิธีสวมหน้ากากอนามัยสีขาว หรือหน้ากากผ้าสีขาวตลอดการร่วมพิธีหรือกิจกรรม

- โครงการฝึกอบรมชุดปฏิบัติการจิตอาสาภัยพิบัติ ซึ่งทางเทศบาลตำบลเกาะยาวจะดำเนินการฝึกอบรมโครงการฝึกอบรมชุดปฏิบัติการจิตอาสาภัยพิบัติ ในระหว่างวันที่ 8 – 10 ตุลาคม 2563 โดยจะฝึกอบรมร่วมกับองค์การบริหารส่วนตำบลเกาะยาวน้อย ซึ่งตอนแรกมีโครงการฝึกอบรมช่วงเดือนเมษายนที่ผ่านมา แต่พอดีมีการแพร่ระบาดของเชื้อไวรัสโคโรนา 2019 ก็เลยจำเป็นต้องเลื่อนออกไปก่อน

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุมครั้งที่แล้ว**

**ประธานฯ**  ขอให้ที่ประชุมตรวจสอบดู หากมีข้อความใดผิดพลาดหรือตกไปขอให้ยกมือขอแก้ไขได้

**ที่ประชุม** ไม่มีผู้ใดขอแก้ไข

**ประธานฯ** หากไม่มีผมจะขอมติจากที่ประชุม

 **ท่านผู้ใดเห็นว่ารายงานการประชุมครั้งที่ผ่านมามีความถูกต้องและรับรองขอให้ยกมือ**

**ที่ประชุม**  ยกมือเห็นชอบเป็นเอกฉันท์ รับรองรายงานการประชุมครั้งที่แล้ว

**ระเบียบวาระที่ 3 เรื่องติดตามผลการประชุมครั้งที่แล้ว**

**ประธานฯ**  ท่านผู้ใดมีเรื่องจะติดตามผลการประชุมครั้งที่แล้วบ้าง

**ที่ประชุม**  ไม่มีเรื่องที่จะติดตาม

/.......ระเบียบ

**-5-**

**ระเบียบวาระที่ 4 เรื่องเสนอให้ที่ประชุมพิจารณา**

**ประธานฯ 4.1 ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อโต๊ะเหล็กสำนักงาน,เก้าอี้สำนักงาน กองช่าง) ขอเชิญนายกเทศมนตรี ชี้แจง**

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว ขอชี้แจงดังนี้

 **ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อโต๊ะเหล็กสำนักงาน,เก้าอี้สำนักงาน กองช่าง)**

 **หลักการและเหตุผล** ตามเทศบัญญัติงบประมาณรายจ่าย ประจำปีงบประมาณ พ.ศ. 2563 ประกาศใช้เมื่อวันที่ 17 กันยายน 2562 แต่เนื่องจากกองช่าง เทศบาลตำบลเกาะยาว ไม่ได้ตั้งงบประมาณรายจ่าย หมวดค่าครุภัณฑ์สำนักงานไว้ ดังนั้นจึงจำเป็นที่ต้องขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 เพื่อตั้งรายการใหม่และรายการโอนเพิ่มและโอนลด ดังต่อไปนี้

* 1. **โอนเพิ่ม** ไปตั้งจ่ายรายการใหม่ งานบริหารทั่วไปเกี่ยวกับเคหะและชุมชน งบลงทุนค่าครุภัณฑ์ ประเภทค่าครุภัณฑ์สำนักงาน (จัดซื้อโต๊ะ เก้าอี้สำนักงาน) เป็นเงิน 20,000.- บาท (สองหมื่นบาทถ้วน)
1. โต๊ะเหล็กสำนักงาน ขนาด 5 ฟุต จำนวน 2 ตัว ราคาตัวละ 8,000 บาท ขนาดยาว 153 ซ.ม. กว้าง 77 ซ.ม. สูง 75 ซ.ม.
2. เก้าอี้สำนักงาน จำนวน 1 ตัว ราคาตัวละ 4,000 บาท มีขนาดไม่น้อยกว่า กว้าง 60 ซ.ม. ลึก 60 ซ.ม. สูง 105 ซ.ม. มีที่เท้าแขน เบาะที่นั่งและพนักพิงบุด้วยฟองน้ำหุ้มด้วยหนังเทียม ปรับระดับสูงต่ำได้ด้วยระบบไฮโดรลิค ขาเก้าอี้เป็น 5 แฉก มีล้อหมุน

 **รวมโอนเพิ่ม 20,000 บาท (สองหมื่นบาทถ้วน)**

* 1. **โอนลด** แผนงานเคหะและชุมชน งานบริหารทั่วไปเกี่ยวกับเคหะและชุมชน งบบุคลากร หมวดเงินเดือน (ฝ่ายประจำ) รายการ เงินเดือนพนักงาน ตั้งงบประมาณไว้ 592,200.- บาท โดยทำการโอนลด 20,000.-บาท (สองหมื่นบาทถ้วน)

**รวมโอนลด 20,000 บาท (สองหมื่นบาทถ้วน)**

 **ข้อกฎหมาย** ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติม (ฉบับที่ 3) พ.ศ. 2543 ข้อ 27 การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพ เปลี่ยนหรือโอนไปตั้งจ่ายเป็นรายการใหม่ให้เป็นอำนาจอนุมัติของสภาท้องถิ่น

/.......ประธานฯ

**-6-**

**ประธานฯ** ขอบคุณนายกเทศมนตรีครับ มีสมาชิกท่านใดจะเสนอความเห็นเพิ่มเติมบ้าง หรือจะพิจารณาเห็นชอบหรือไม่ประการใด ขอเชิญครับ

**ที่ประชุม** ไม่มีสมาชิกท่านใดเสนอความเห็นเพิ่มเติม

**ประธานฯ** หากไม่มีผมจะขอมติจากที่ประชุม **ท่านผู้ใดอนุมัติให้โอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อโต๊ะเหล็กสำนักงาน,เก้าอี้สำนักงาน กองช่าง) ขอให้ยกมือ**

**ที่ประชุม ยกมืออนุมัติให้เทศบาลตำบลเกาะยาวโอนเงินงบประมาณรายจ่าย ประจำปี 2563 (เพื่อจัดซื้อโต๊ะเหล็กสำนักงาน,เก้าอี้สำนักงาน กองช่าง)**

**ประธานฯ 4.2 ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อซุ้มเฉลิมพระเกียรติ) ขอเชิญนายกเทศมนตรี ชี้แจง**

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว ขอชี้แจงดังนี้

 **ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อซุ้มเฉลิมพระเกียรติ)**

**หลักการและเหตุผล** เทศบาลตำบลเกาะยาว มีนโยบายการส่งเสริมการท่องเที่ยวของชุมชน อีกทั้งการแสดงความจงรักภักดีต่อสถาบันพระมหากษัตริย์ จึงจะดำเนินการจัดทำซุ้มเฉลิมพระเกียรติแบบคร่อมถนน แต่เนื่องจากไม่ได้จัดตั้งงบประมาณรายจ่าย ประจำปีงบประมาณ พ.ศ. 2563 ดังนั้น จึงจำเป็นที่จะต้องขออนุมัติโอนงบประมาณรายจ่าย ประจำปีงบประมาณ พ.ศ. 2563 เพื่อตั้งรายการใหม่ โดยรายการโอนเพิ่มและโอนลด ดังนี้

**1.1 โอนเพิ่ม**

1) **แผนงานอุตสาหกรรมและการโยธา งานบริหารทั่วไปเกี่ยวกับอุสาหกรรมและการโยธา** งบลงทุน หมวดค่าครุภัณฑ์ที่ดินและสิ่งก่อสร้าง ประเภทสิ่งก่อสร้างสาธารณูปการ **รายการซุ้มเฉลิมพระเกียรติแบบคร่อมถนน ขนาดความกว้างไม่น้อยกว่า 7 เมตร สูงไม่น้อยกว่า 6 เมตร** **ราคา 1,050,000.00 บาท (หนึ่งล้านห้าหมื่นบาทถ้วน)**

**รวมโอนเพิ่ม จำนวน 1,050,000.00 บาท (หนึ่งล้านห้าหมื่นบาทถ้วน) 1.2 โอนลด**

1. **แผนงานบริหารงานทั่วไป งานบริหารทั่วไป**  งบบุคลากร หมวดเงินเดือน ค่าจ้างประจำและค่าจ้างชั่วคราว ประเภทเงินเดือนฝ่ายประจำ

/......(1) รายการ

**-7-**

1. **รายการเงินเดือนพนักงาน จำนวน 58,000.00 บาท (ห้าหมื่นแปดพันบาทถ้วน)**
2. **รายการเงินประจำตำแหน่ง จำนวน 160,000.00 บาท (หนึ่งแสนหกหมื่นบาทถ้วน)**

งบดำเนินงาน หมวดค่าตอบแทน ใช้สอยและวัสดุ ประเภทค่าใช้สอย **รายการโครงการพัฒนาศักยภาพบุคลากรในหน่วยงาน จำนวน 300,000.00 บาท (สามแสนบาทถ้วน)**

**งานบริหารงานคลัง** งบบุคลากร หมวดเงินเดือนค่าจ้างประจำและค่าจ้างชั่วคราว ประเภทเงินเดือนฝ่ายประจำ **รายการเงินเดือนพนักงาน จำนวน 200,000.00 บาท (สองแสนบาทถ้วน)**

1. **แผนงานสาธารณสุข งานบริหารทั่วไปเกี่ยวกับสาธารณสุข** งบบุคลากร หมวดเงินเดือนค่าจ้างประจำและค่าจ้างชั่วคราว ประเภทเงินเดือนฝ่ายประจำ **รายการเงินเดือน จำนวน 132,000.00 บาท (หนึ่งแสนสามหมื่นสองพันบาทถ้วน)**
2. **แผนงานการศาสนา วัฒนาธรรมและนันทนาการ งานศาสนาวัฒนธรรมท้องถิ่น** งบดำเนินงาน หมวดค่าตอบแทน ใช้สอยและวัสดุ ประเภทค่าใช้สอย **รายการโครงการผู้นำศาสนา ประชาชน คณะผู้บริหาร สมาชิกสภาและพนักงานเทศบาลร่วมกิจกรรมงานวันเมาลิด ณ มัสยิดกลาง จำนวน 200,000.00 บาท (สองแสนบาทถ้วน)**

**รวมโอนลด จำนวน 1,050,000.00 บาท (หนึ่งล้านห้าหมื่นบาทถ้วน)**

  **ระเบียบข้อกฎหมายและหนังสือสั่งการ** ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 ในส่วนที่เกี่ยวข้อง ข้อ 27 การโอนงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ ปริมาณ คุณภาพ เปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

**ประธานฯ** ขอบคุณนายกเทศมนตรีครับ มีสมาชิกท่านใดจะเสนอความเห็นเพิ่มเติมบ้าง หรือจะพิจารณาเห็นชอบหรือไม่ประการใด ขอเชิญครับ

**อมร ศรีสมุทร** กราบเรียนประธานสภา สมาชิกสภาเทศบาลทุกท่าน กระผมนายอมร ศรีสมุทร สมาชิกสภาเทศบาล เขต 1 ผมอยากจะทราบว่าจุดที่จะมีการสร้างคือตรงจุดไหน

**นายกเทศมนตรี**  จุดที่จะสร้างก็จะเลยสวนเฉลิมพระเกียรติฯ มานิดหนึ่งก่อนจะถึงสำนักงานเทศบาลตำบลเกาะยาว ซึ่งทางกองช่าง รองนายกเทศมนตรีสมศักดิ์ วาหะรักษ์ และผมก็ได้ไปทำการวัดระยะดูแล้ว ซึ่งจุดที่สามารถดำเนินการได้ก็จะมีบริเวณตรงนี้

/........สำเริง

**-8-**

**สำเริง ราเขต**  กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายสำเริง ราเขต สมาชิกสภาเทศบาล เขต 2 ผมก็เห็นด้วยสำหรับเรื่องนี้ อย่างน้อยเราก็ได้มีสัญลักษณ์เพื่อแสดงความจงรักภักดี แต่ผมอยากฝากว่าจุดที่จะสร้างมันใกล้กับทะเล ก็ฝากฝ่ายคณะผู้บริหารและทางกองช่าง การออกแบบเรื่องโครงสร้างเราน่าจะเอาวัสดุที่มีคุณภาพ เช่น เหล็กที่ไม่ขึ้นสนิมได้ง่ายหรือเป็นคุณภาพอย่างอื่น ก็อยากฝากการออกแบบให้ดีที่สุดเพราะเป็นที่เชิดหน้าชูตาของเทศบาลตำบลเกาะยาวของเราด้วย ขอบคุณครับ

**โชติ ทองย้อย** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายโชติ ทองย้อย สมาชิกสภาเทศบาล เขต 1 ผมอยากจะถามทั้งกองช่างและฝ่ายคณะผู้บริหาร ก็เหมือนที่คุณสำเริง ราเขต ได้พูดไปว่าเป็นที่เชิดหน้าชูตาและที่ความเหมาะสมผมว่าเพื่อนสมาชิกสภาทุกคนน่าจะถามในสภาว่าตรงไหน จุดไหน ที่มีความเหมาะสมเชิดหน้าชูตา แต่ในความคิดของผมก็คิดว่าน่าจะสร้างจุดที่ใกล้กับศูนย์พัฒนาเด็กเล็กเทศบาลตำบลเกาะยาว ขอบคุณครับ

**อมร ศรีสมุทร** เมื่อคราวประชุมครั้งที่ผ่านมา เราก็ได้คุยถึงความละเอียดของแบบแปลนหรือการที่เราจะสร้าง แต่ตอนนี้ผมก็เห็นแต่รูปภาพ เราก็เคยพูดว่าทุกอย่างอยู่ในแผน มีแบบแปลนที่ชัดเจน มีรายละเอียด ก็เลยอยากบอกว่าถ้าจะทำต่อไปไม่ว่าโครงการไหนก็น่าจะส่งรายละเอียดมาให้ดูนิดหนึ่ง ก็เหมือนที่คุณสำเริง ราเขต พูดไปเกี่ยวกับวัสดุที่จะนำมาสร้าง ตัวนี้สำคัญเพราะเราอยู่ใกล้ทะเล แต่ผมขอเสริมอีกนิดที่คุณโชติ ทองย้อย พูดว่าจะสร้างตรงจุดหน้าศูนย์พัฒนาเด็กเล็กเทศบาลตำบลเกาะยาว เพราะผมดูมาแล้วไม่ว่ามุมไหนในเขตเทศบาลก็มีอยู่จุดเดียวก็คือข้างสวนเฉลิมพระเกียรติฯ ขนาด 9 เมตร ที่จะสร้างได้จุดอื่นไม่มีเลยก็อยากให้เพื่อนสมาชิกสภาช่วยกันคิดดู ขอบคุณครับ

**ประธานฯ** มีท่านใดจะเสนอความเห็นเพิ่มเติมอีกบ้าง ก็ขอเชิญครับ

**ที่ประชุม** ไม่มีสมาชิกท่านใดเสนอความเห็นเพิ่มเติม

**ประธานฯ** หากไม่มีผมจะขอมติจากที่ประชุม **ท่านผู้ใดอนุมัติให้โอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อซุ้มเฉลิมพระเกียรติ) ขอให้ยกมือ**

**ที่ประชุม ยกมืออนุมัติให้เทศบาลตำบลเกาะยาวโอนเงินงบประมาณรายจ่าย ประจำปี 2563 (เพื่อจัดซื้อซุ้มเฉลิมพระเกียรติ)**

 **๔.3 ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อเครื่องกรองน้ำ)**

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว ขอชี้แจงดังนี้

 **ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อเครื่องกรองน้ำ)**

/......หลักการ

**-9-**

 **หลักการและเหตุผล** ตามที่เทศบาลตำบลเกาะยาว ได้ก่อสร้างอาคารอเนกประสงค์เสร็จเรียบร้อยและได้เปิดใช้งานไปแล้ว ในปัจจุบันได้มีประชาชนมาใช้ประกอบกิจกรรมต่าง ๆ เช่น พิธีทางศาสนาทุก ๆ วัน เป็นจำนวนมาก จึงมีความต้องการที่จะจัดซื้อเครื่องกรองน้ำ เพื่อให้บริการแก่ประชาชนที่ได้มาร่วมกิจกรรมทางศาสนาได้ดื่ม แต่ไม่ได้ตั้งงบประมาณรายจ่าย ประจำปีงบประมาณ พ.ศ. 2563 ไว้ ดังนั้น จึงจำเป็นที่จะต้องขออนุมัติโอนงบประมาณรายจ่าย ประจำปีงบประมาณ พ.ศ. 2563 เพื่อตั้งรายการใหม่ตามรายการโอนเพิ่มและโอนลด ดังนี้

 **1.1 โอนเพิ่ม**

 **แผนงานบริหารงานทั่วไป งานบริหารทั่วไป** งบลงทุน หมวดค่าครุภัณฑ์ที่ดินและสิ่งก่อสร้าง ประเภทค่าครุภัณฑ์งานบ้านงานครัว **รายการเครื่องกรองน้ำ จำนวน 192,000.00 บาท (หนึ่งแสนเก้าหมื่นสองพันบาทถ้วน)**

1. **เครื่องกรองน้ำไฟเบอร์กลาส ขนาด 10 นิ้ว กรองแมงกานีส จำนวน 1 เครื่อง ราคา 15,000.00 บาท (หนึ่งหมื่นห้าพันบาทถ้วน)**
2. **เครื่องกรองน้ำไฟเบอร์กลาส ขนาด 10 นิ้ว กรองคาร์บอน + กรองแอนทราไซร์ จำนวน 1 เครื่อง ราคา 15,000.00 บาท (หนึ่งหมื่นห้าพันบาทถ้วน)**
3. **เครื่องกรองน้ำไฟเบอร์กลาส ขนาด 10 นิ้ว กรองเรซิน จำนวน 1 เครื่อง ราคา 17,000.00 บาท (หนึ่งหมื่นเจ็ดพันบาทถ้วน)**
4. **ปั้มน้ำดิบพร้อมหัวออโต้ จำนวน 1 เครื่อง ราคา 7,500.00 บาท (เจ็ดพันห้าร้อยบาทถ้วน)**
5. **ปั้มน้ำดีแบบออโต้ จำนวน 1 เครื่อง ราคา 7,500.00 บาท (เจ็ดพันห้าร้อยบาทถ้วน)**
6. **เครื่องฆ่าเชื้อแสงอุลตร้าไวโอเลต (UV) ขนาด 30 w จำนวน 1 เครื่อง ราคา 13,000.00 บาท (หนึ่งหมื่นสามพันบาทถ้วน)**
7. **ถังเก็บน้ำ PE ขนาด 2,000 ลิตร จำนวน 1 ใบ ราคา 7,000.00 บาท (เจ็ดพันบาทถ้วน)**
8. **ถังเก็บน้ำสแตนเลส ขนาด 750 ลิตร จำนวน 1 ถัง ราคา 9,000.00 บาท (เก้าพันบาทถ้วน)**
9. **เครื่องระบบ RO 6Q 6,000 ลิตร/วัน จำนวน 1 ตัว ราคา 69,000.00 บาท (หกหมื่นเก้าพันบาทถ้วน)**
10. **ชุดกรองตะกอน 20 นิ้ว จำนวน 1 เครื่อง ราคา 3,500.00 บาท (สามพันห้าร้อยบาทถ้วน)**
11. **ชุดจ่ายน้ำดื่มแบบอัตโนมัติ จำนวน 1 ชุด ราคา 15,000.00 บาท (หนึ่งหมื่นห้าพันบาทถ้วน)**

/......(12) ค่าอุปกรณ์

**-10-**

1. **ค่าอุปกรณ์ในการติดตั้งระบบไฟฟ้าและน้ำ พร้อมเซฟทีคัท ตัดไฟ จำนวน 1 ชุด ราคา 13,500.00 บาท (หนึ่งหมื่นสามพันห้าร้อยบาทถ้วน)**

โดยตั้งตามราคาท้องตลาดเนื่องจากไม่มีราคาตามมาตรฐานราคาครุภัณฑ์

 **รวมโอนเพิ่ม จำนวน 192,000.00 บาท (หนึ่งแสนเก้าหมื่นสองพันบาทถ้วน)**

 **1.2 โอนลด**

 **แผนงานบริหารงานทั่วไป งานบริหารทั่วไป** งบบุคลากร หมวดเงินเดือนค่าจ้างประจำและค่าจ้างชั่วคราว ประเภทเงินเดือนฝ่ายประจำ **รายการเงินเดือนพนักงาน** จำนวน **192,000.00 บาท (หนึ่งแสนเก้าหมื่นสองพันบาทถ้วน)**

 **รวมโอนลด จำนวน 192,000.00 บาท (หนึ่งแสนเก้าหมื่นสองพันบาทถ้วน)**

 **ระเบียบข้อกฎหมายและหนังสือสั่งการ** ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 ในส่วนที่เกี่ยวข้อง ข้อ 27 การโอนงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ ปริมาณ คุณภาพ เปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

**ประธานฯ** ขอบคุณนายกเทศมนตรีครับ ผมขอถามหน่อยนะครับว่า เครื่องกรองน้ำถ้าติดตั้งแล้วมีชาวบ้านมาใช้จะใช้ได้ไหมหรือจะต้องจ่ายเงิน

**นายกเทศมนตรี**  เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว ผมขอชี้แจงว่าในกรณีที่ติดตั้งเราจะติดตั้งที่หน้ามัสยิดบ้านท่าค่าย ในส่วนของชาวบ้านสามารถมาใช้ได้แต่จะต้องหยอดเหรียญเพียงไม่กี่บาท แต่ในการบริหารค่าไฟฟ้าเราก็จะต้องจ่ายให้กับมัสยิดด้วย

**สำเริง ราเขต**  กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายสำเริง ราเขต สมาชิกสภาเทศบาล เขต 2 ผมก็ไม่ได้ติดใจอะไรครับ แต่เรื่องสถานที่ตั้งน่าจะตั้งให้เป็นจุดเด่นหรือคนผ่านไปผ่านมาได้มองเห็น และคนที่ไม่ใช่อยู่ในพื้นที่จะได้ใช้บริการด้วย ขอบคุณครับ

**นายกเทศมนตรี**  ในส่วนของบริเวณจุดที่ติดตั้งจะตั้งในบริเวณมัสยิด รถสามล้อก็สามารถเข้าไปจอดได้ เพราะมันเป็นที่โล่ง ผมก็ได้ให้ทางศูนย์วิจัยน้ำจากจังหวัดภูเก็ตมาตรวจสอบคุณภาพน้ำไปครั้งหนึ่งแล้ว ก็จะใช้น้ำประปาของเทศบาลจากต้นทางแล้วมาใช้เครื่องกรองน้ำอีกทีหนึ่งที่มัสยิดบ้านท่าค่าย ก็เหมือนที่คุณสำเริง ราเขต บอกไปเมื่อสักครู่คนนอกพื้นที่ก็สามารถมาใช้ได้ ไม่ใช่ตั้งในตัวอาคารมัสยิดแต่เราจะตั้งข้างนอกตัวอาคารบริเวณมัสยิด และเราจะต้องมีผู้ดูแลด้วย

/.......อมร

**-11-**

**อมร ศรีสมุทร**  กราบเรียนประธานสภา สมาชิกสภาเทศบาลทุกท่าน กระผมนายอมร ศรีสมุทร สมาชิกสภาเทศบาล เขต 1 ผมอยากเสนอนะครับที่นายกเทศมนตรีว่าตั้งบริเวณมัสยิดที่อาบน้ำละหมาดตรงนั้น ความคิดของผมคิดว่าไม่เหมาะสมหรอกครับ แต่ถ้าเราทำได้ก็ดูข้างนอกบริเวณรั้วมัสยิดข้างถนน ซึ่งจะมีบริเวณอยู่ประมาณ 3 เมตรกว่า ๆ แล้วเครื่องกรองกน้ำเราก็ไว้ข้างในบริเวณมัสยิดได้ แต่ผมอยากให้ตู้น้ำหยอดเหรียญอยู่ข้างนอกมัสยิด ไม่อยากให้เข้า-ออก ในมัสยิด ก็อยากให้ช่วยกันคิดเพราะตรงนั้นเรามีที่เยอะ

**สำเริง ราเขต** ผมว่าตู้น้ำหยอดเหรียญก็ไม่ต่างจากตู้ ATM ก็จะต้องอยู่ด้านนอกคนผ่านไปผ่านมาจะได้ใช้บริการ แต่พวกอุปกรณ์ต่าง ๆ อยู่ด้านใน ผมว่าเป็นเรื่องที่ดี และลองช่วยหาทางออกที่วางให้มีความเหมาะสม เราอนุมัติงบประมาณวันนี้จะได้ใช้ประโยชน์เต็มที่นะครับ

**ประธานฯ** ก็ขอเชิญนายกเทศมนตรีช่วยชี้แจงให้ชัดเจนอีกครั้งว่าจะตั้งตรงจุดไหนกันแน่ ขอเชิญนายกเทศมนตรี

**นายกเทศมนตรี** ผมขอชี้แจงว่าจุดตั้งคือที่มัสยิดอยู่แล้ว แต่ปัญหาคือสถานที่มันจะต้องมีการมุงหลังคาด้วย แต่นี่เป็นรายการนอก แต่จะต้องดูจุดที่มีความเหมาะสมก่อน เพราะตามที่เสนอมามันก็อยู่หน้าถนน ซึ่งถ้า 2,000 ลิตร จะต้องหาที่ติดตั้งก่อน เพราะตอนนี้เป็นการจัดซื้อมันยังไม่ชัดเจน ซึ่งเป็นการจัดซื้ออุปกรณ์อย่างเดียว จุดติดตั้งเราสามารถเปลี่ยนแปลงได้ สำหรับการติดตั้งเราค่อยมาดูสถานที่อีกครั้งหนึ่งว่าจะเพิ่มงบประมาณในกรณีทำโรงเรือนหรือไม่ ถ้าต้องการทำโรงเรือนเพิ่มเติมค่อยขออนุมัติจากสภาอีกครั้งหนึ่ง

**ประธานฯ** ขอบคุณนายกเทศมนตรี มีท่านใดจะเสนอความเห็นเพิ่มเติมอีกบ้าง ก็ขอเชิญครับ

**ที่ประชุม** ไม่มีสมาชิกท่านใดเสนอความเห็นเพิ่มเติม

**ประธานฯ** หากไม่มีผมจะขอมติจากที่ประชุม **ท่านผู้ใดอนุมัติให้โอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อเครื่องกรองน้ำ) ขอให้ยกมือ**

**ที่ประชุม ยกมืออนุมัติให้เทศบาลตำบลเกาะยาวโอนเงินงบประมาณรายจ่าย ประจำปี 2563 (เพื่อจัดซื้อเครื่องกรองน้ำ)**

**ประธานฯ ๔.3 ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อตู้เก็บเอกสาร,ตู้เสื้อผ้า,ตู้เก็บเอกสารแบบตู้บานเลื่อนผสม กองการศึกษา)**

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว ขอชี้แจงดังนี้

 **ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อตู้เก็บเอกสาร,ตู้เสื้อผ้า,ตู้เก็บเอกสารแบบตู้บานเลื่อนผสม และบอร์ดประชาสัมพันธ์ กองการศึกษา)**

 /.......หลักการ

**-12-**

 **หลักการและเหตุผล** เนื่องจากศูนย์พัฒนาเด็กเล็กเทศบาลตำบลเกาะยาว ได้เปิดการเรียนการสอนมาตั้งแต่ปี พ.ศ. 2545 ในปัจจุบันได้มีการจัดระเบียบพื้นที่ให้มีความเป็นระเบียบเรียบร้อย การแบ่งห้องเรียนสำหรับสอน จำนวน 5 ห้องเรียน ซึ่งแต่ละห้องเรียนมีสื่อการเรียนการสอนและเอกสารจำนวนมาก จึงจะต้องจัดซื้อตู้เพื่อเก็บสื่อการเรียนการสอนและเอกสารกิจกรรมต่าง ๆ ให้เป็นระเบียบเรียบร้อยทุกห้องเรียน อีกทั้งจะดำเนินการจัดซื้อติดตั้งบอร์ดเพื่อประชาสัมพันธ์กิจกรรมงานต่าง ๆ ของศูนย์พัฒนาเด็กเล็ก แต่เนื่องจากไม่ได้ตั้งงบประมาณรายจ่าย ประจำปีงบประมาณ พ.ศ. 2563 ไว้ ดังนั้น จึงจำเป็นที่จะต้องขออนุมัติโอนงบประมาณรายจ่าย ประจำปีงบประมาณ พ.ศ. 2563 เพื่อตั้งรายการใหม่โดยมีรายการโอนเพิ่มและโอนลด ดังนี้

* 1. **โอนเพิ่ม**
1. **แผนงานการศึกษา งานระดับก่อนวัยเรียนและประถมศึกษา** งบลงทุน หมวดค่าครุภัณฑ์ที่ดินและสิ่งก่อสร้าง ประเภทค่าครุภัณฑ์สำนักงาน มีดังนี้
2. **ตู้เก็บเอกสาร ขนาด W 88.0 x D 40.6 x 174.8 CM. จำนวน 2 ชุด ราคา 15,400.00 บาท (หนึ่งหมื่นห้าพันสี่ร้อยบาทถ้วน)**
3. **ตู้เสื้อผ้า (สำหรับเก็บชุดครุยและชุดนักเรียน) ขนาด 4 ฟุต แบบบานเลื่อนกระจกใส W 120.0 x D 62.0 x H 183.0 CM. จำนวน 1 ชุด ราคา 6,500.00 บาท (หกพันห้าร้อยบาทถ้วน)**
4. **ตู้เก็บเอกสาร แบบตู้บานเลื่อนผสม 4 ฟุต ขนาด W 120.0 x D 45.7 x H 183.0 CM. จำนวน 3 ชุด ราคา 20,700.00 บาท (สองหมื่นเจ็ดร้อยบาทถ้วน)**

ประเภทครุภัณฑ์โฆษณาและเผยแพร่ **รายการบอร์ดกำมะหยี่ ปุชานอ้อย กรอบอลูมิเนียม กระจกบานเลื่อน ขนาด 1.20 x 1.60 เมตร จำนวน 2 ชุด ราคา 15,500.00 (หนึ่งหมื่นห้าพันห้าร้อยบาทถ้วน)**

 **รวมโอนเพิ่ม จำนวน 58,100.00 บาท (ห้าหมื่นแปดพันหนึ่งร้อยบาทถ้วน)**

 **1.2 โอนลด**

 **แผนงานการบริหารงานทั่วไป งานบริหารงานคลัง** งบบุคลากร หมวดเงินเดือนค่าจ้างประจำและค่าจ้างชั่วคราว **ประเภทเงินเดือนฝ่ายประจำ รายการเงินเดือนพนักงาน จำนวน 58,100.00 บาท (ห้าหมื่นแปดพันหนึ่งร้อยบาทถ้วน)**

 **รวมโอนลด จำนวน 58,100.00 บาท (ห้าหมื่นแปดพันหนึ่งร้อยบาทถ้วน)**

 **ระเบียบข้อกฎหมายและหนังสือสั่งการ** ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 ในส่วนที่เกี่ยวข้อง ข้อ 27

/.......การโอนงบ

 **-13-**

การโอนงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ ปริมาณ คุณภาพ เปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

**ประธานฯ** ขอบคุณนายกเทศมนตรีครับ มีสมาชิกท่านใดจะเสนอความเห็นเพิ่มเติมบ้าง หรือจะพิจารณาเห็นชอบหรือไม่ประการใด ขอเชิญครับ

**อมร ศรีสมุทร** กราบเรียนประธานสภา สมาชิกสภาเทศบาลทุกท่าน กระผมนายอมร ศรีสมุทร สมาชิกสภาเทศบาล เขต 1 เรื่องนี้พูดไปพูดมาผมก็คงต้องไปลงที่ฝ่ายแผนนะครับ เดือนที่ผ่านมาที่เคยพูดว่าเงินไม่มีในแผน การเพิ่มเติมแผนตัวนี้ถ้าผมดูแล้วในแผนเราไม่มี เพราะดูแล้วว่าตัวนายกเทศมนตรี เจ้าของโครงการที่ขออนุมัติมา นายกเทศมนตรีก็มาชี้แจงตามระเบียบทุกตัว แต่ว่าของที่นำมาใช้ซึ่งนายกเทศมนตรีไม่ได้ใช้คนที่ใช้ต้องมาชี้แจงให้พวกเราฟังบ้างครับ ของที่ซื้อใช้ได้จริงหรือเปล่าที่เขากำหนดสเปคมา และผมดูแล้วตัวนี้ผมว่าในแผนไม่รู้มีหรือเปล่าแต่ไม่น่าจะมีเพราะมันเพิ่งจะมีมาใหม่ หลาย ๆ โครงการที่ขึ้นมาใหม่แต่ก็ไม่ว่ากัน อยากฝากนายกเทศมนตรีและเจ้าหน้าที่ฝ่ายแผนการเพิ่มเติมแผนที่ไม่เร่งด่วน ผมว่าน่าจะใส่ไว้ในแผนปีต่อไปกันความผิดพลาดด้วย รายละเอียดของที่จะซื้อทุกอย่างให้มันชัดเจน ขอบคุณครับ

**ถาวร ขุนทอง** กราบเรียนประธานสภาเทศบาล คณะผู้บริหาร และสมาชิกสภาทุกท่าน ผมนายถาวร ขุนทอง ตำแหน่ง นักวิเคราะห์นโยบายและแผนชำนาญการ รักษาการผู้อำนวยการกองการศึกษา ผมขอชี้แจงเรื่องที่คุณอมร ศรีสมุทร ได้พูดเมื่อสักครู่นะครับ ในตัวแผนจริง ๆ โครงการที่จะนำมาบรรจุในแผนเป็นโครงการขนาดใหญ่ เช่น โครงการส่งเสริมอาชีพ โครงการก่อสร้างขนาดใหญ่ และพวกโต๊ะ เก้าอี้ มันจะไปอยู่ในอีกหมวดหนึ่งที่เขียนว่า “ค่าครุภัณฑ์” ซึ่งไม่ได้เอาไปใส่ไว้ในตัวแผนพัฒนา เพราะในตัวแผนพัฒนาจะเขียนว่า “ค่าครุภัณฑ์คอมพิวเตอร์” “ค่าครุภัณฑ์สำนักงาน” “ค่าครุภัณฑ์งานบ้านงานครัว” เป็นต้น แต่ถ้าเป็นสิ่งใหญ่ ๆ เช่น โครงการก่อสร้างถนนมันต้องอยู่ในแผนพัฒนาต้องเขียนว่า “โครงการก่อสร้างถนน” “โครงการจัดซื้อซุ้ม” เป็นต้น ซึ่งมันเป็นโครงการตัวใหญ่ แต่ถ้าเป็นครุภัณฑ์ วัสดุ เขาบอกว่าไม่ต้องใส่ ซึ่งแผนพัฒนาตัวใหม่ไม่ต้องใส่รายละเอียดตรงนี้ไป และอีกอย่างหนึ่งที่ว่าทำไมผู้ใช้ไม่มาอธิบาย ชี้แจง เพราะว่าครูได้ทำบันทึกผ่านมายังผมและผมก็ได้เสนอนายกเทศมนตรีแล้ว ซึ่งผมก็เห็นว่ามันมีความเหมาะสมเพราะศูนย์พัฒนาเด็กเล็กตอนนี้มีการพัฒนาไปไกลแล้วจะมีเอกสารเยอะ และอุปกรณ์ต่าง ๆ ก็เยอะ ซึ่งมีความจำเป็นต้องใช้ เพราะการที่เราจะซื้อแต่ละอย่างจะต้องผ่านหัวหน้ากอง กองคลัง ซึ่งจะต้องรู้ ไม่ใช่ว่าอยากจะซื้อก็ซื้อมันจะมีความจำเป็นของงานด้วย ที่ศูนย์พัฒนาเด็กเล็กจะต้องซื้อไว้เพราะว่าการประเมินจะมีเอกสารเยอะและเขาจะดูพื้นที่และดูเอกสารต่าง ๆ ว่ามีการจัดเก็บเรียบร้อยหรือไม่ มีความสะดวกในการหยิบใช้งานหรือไม่ ขอบคุณครับ

**อมร ศรีสมุทร** ก็ตามที่คุณถาวร ขุนทอง พูดนั่นแหละครับ แต่ผมว่าความต้องการทุกอย่างต้องวางแผน ถ้าเราไม่วางแผนไว้ เช่น การทำซุ้มซึ่งเราได้วางแผนไว้นานแล้ว ทำตรงจุดไหนวางแผนไว้หมด แต่ตอนนี้พอคิดออกมาก็สร้างเลยขออนุมัติซื้อเลย แต่จุดที่เราจะสร้างเรายังหาไม่เจอว่าจะทำ

/......ตรงไหน

**-14-**

 ตรงไหน ก็เหมือนเครื่องกรองน้ำเพราะเราไม่ได้วางแผนไว้ อย่างเช่นจัดซื้อตู่ของกองการศึกษาไม่ใช่ว่าผมไม่ให้ผมให้ทุกอย่าง แต่เสียดายทีเราความรู้น้อยเราสู้ไม่ได้ในการพูดเรื่องข้อกฎหมาย แต่ว่าในความเป็นจริงมันต้องมีแผน วางแผนในการซื้อของทุกอย่างแต่ถ้าระเบียบตัวใหม่ออกมาบอกว่าไม่ต้องมีในแผนก็ไม่ว่ากันเพราะเรื่องนี้ที่คุยกันวันก่อนก็บอกว่าต้องมีอยู่ในแผน โครงการตัวนี้มันไม่ต้องใช้แผนก็ได้ก็ไม่ว่ากัน เพราะว่าบางทีผมคิดไปเองกลัวว่าบางทีเราอาจจะพลาดไป พวกครุภัณฑ์ วัสดุต่าง ๆ ไม่ต้องมีในแผน แต่ที่ผ่านมารายละเอียดทุกโครงการต้องมี การโอนเหมือนกันที่ผ่านมามันก็ต้องมีรายละเอียดแบบนี้แหละครับ แต่ถ้าบอกว่ามันเป็นระเบียบใหม่ผมก็รับทราบต่อไปผมก็จะไม่ทักท้วง ส่วนตัวผมก็แค่ถามหาความรู้ไม่ได้คิดอะไรมากมายไปกว่านั้นครับ ขอบคุณครับ

**โชติ ทองย้อย** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายโชติ ทองย้อย สมาชิกสภาเทศบาล เขต 1 ทั้งนี้ทั้งนั้นทุกเรื่องฟังแล้วก็น่าจะผ่านสภาทั้งหมดและสมาชิกสภาทุกคนก็ต้องพิจารณากันให้ละเอียดถี่ถ้วน ต้องมีความชัดเจน ขอบคุณครับ

**สำเริง ราเขต** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายสำเริง ราเขต สมาชิกสภาเทศบาล เขต 2 ผมอยากหารือในสภาและผ่านไปยังเลขานุการสภาว่าระเบียบมีไหมว่าสมมติว่ากองไหนขอมาให้มานั่งฟังหรือมาแลกเปลี่ยน อยากจะเพิ่มเติมอะไรตรงไหนหรืออยากเสนออะไรขึ้นมาแล้วเราสามารถพิจารณาต่อได้ หรือกองไหนขอมาก็ช่วยให้มาอธิบายรายละเอียดสักหน่อย บางทีคนที่มาเสนอกับคนที่ต้องการมันไม่ตรงกัน หรือความต้องการไม่เหมือนกัน ขอบคุณครับ

**ประธานฯ** มีท่านใดจะเสนอความเห็นเพิ่มเติมอีกบ้าง ก็ขอเชิญครับ

**ที่ประชุม** ไม่มีสมาชิกท่านใดเสนอความเห็นเพิ่มเติม

**ประธานฯ** หากไม่มีผมจะขอมติจากที่ประชุม **ท่านผู้ใดอนุมัติให้โอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อตู้เก็บเอกสาร,ตู้เสื้อผ้า,ตู้เก็บเอกสารแบบตู้บานเลื่อนผสม และบอร์ดประชาสัมพันธ์ กองการศึกษา) ขอให้ยกมือ**

**ที่ประชุม ยกมืออนุมัติให้เทศบาลตำบลเกาะยาวโอนเงินงบประมาณรายจ่าย ประจำปี 2563 (เพื่อจัดซื้อตู้เก็บเอกสาร,ตู้เสื้อผ้า,ตู้เก็บเอกสารแบบตู้บานเลื่อนผสม และบอร์ดประชาสัมพันธ์ กองการศึกษา)**

**ประธานฯ ๔.5 ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อตู้เก็บเอกสาร สำนักปลัดเทศบาล)**

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว ขอชี้แจงดังนี้

 **ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อตู้เก็บเอกสาร สำนักปลัดเทศบาล)**

 /.......หลักการ

**-15-**

 **หลักการและเหตุผล** เนื่องจากงานสำนักปลัดเทศบาล มีความประสงค์ที่จะจัดซื้อตู้เก็บเอกสาร เพราะในแต่ละวันมีหนังสือเอกสารจากกรมส่งเสริมการปกครองส่วนท้องถิ่นเข้ามามาก อีกทั้งเอกสารกิจกรรมต่าง ๆ ที่ได้ดำเนินการไปตามแผนประจำปีงบประมาณที่กำหนดไว้ แต่เนื่องจากไม่ได้จัดตั้งงบประมาณรายจ่าย ประจำปีงบประมาณ พ.ศ. 2563 ไว้ ดังนั้น จึงจำเป็นที่จะต้องขออนุมัติโอนงบประมาณรายจ่าย ประจำปีงบประมาณ พ.ศ. 2563 เพื่อตั้งรายการใหม่ โดยมีรายการโอนเพิ่มและโอนลด ดังนี้

* 1. **โอนเพิ่ม**

**แผนงานบริหารงานทั่วไป งานบริหารทั่วไป** งบลงทุน หมวดค่าครุภัณฑ์ที่ดินและสิ่งก่อสร้าง ประเภทค่าครุภัณฑ์สำนักงาน รายการ**ตู้เก็บเอกสาร ขนาด W 88.0 x D 40.6 x 174.8 CM. จำนวน 1 ชุด ราคา 7,700.00 บาท (เจ็ดพันเจ็ดร้อยบาทถ้วน) และรายการตู้เก็บเอกสาร แบบตู้บานเลื่อนทึบ 5 ฟุต ขนาด W 149.0 x D 40.6 x H 87.4 CM. จำนวน 1 ชุด ราคา 4,500.00 บาท (สี่พันห้าร้อยบาทถ้วน)**

 **รวมโอนเพิ่ม จำนวน 12,200.00 บาท (หนึ่งหมื่นสองพันสองร้อยบาทถ้วน)**

 **1.2 โอนลด**

 **แผนงานการบริหารงานทั่วไป งานบริหารงานคลัง** งบบุคลากร หมวดเงินเดือนค่าจ้างประจำและค่าจ้างชั่วคราวประเภทเงินเดือนฝ่ายประจำ **รายการเงินเดือนพนักงาน จำนวน 12,200.00 บาท (หนึ่งหมื่นสองพันสองร้อยบาทถ้วน)**

 **รวมโอนลด จำนวน 12,200.00 บาท (หนึ่งหมื่นสองพันสองร้อยบาทถ้วน)**

 **ระเบียบข้อกฎหมายและหนังสือสั่งการ** ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 ในส่วนที่เกี่ยวข้อง ข้อ 27 การโอนงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ ปริมาณ คุณภาพ เปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

**ประธานฯ** ขอบคุณนายกเทศมนตรีครับ มีสมาชิกท่านใดจะเสนอความเห็นเพิ่มเติมบ้าง หรือจะพิจารณาเห็นชอบหรือไม่ประการใด ขอเชิญครับ

**ที่ประชุม** ไม่มีสมาชิกท่านใดเสนอความเห็นเพิ่มเติม

**ประธานฯ** หากไม่มีผมจะขอมติจากที่ประชุม **ท่านผู้ใดอนุมัติให้โอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อตู้เก็บเอกสาร สำนักปลัดเทศบาล) ขอให้ยกมือ**

**ที่ประชุม ยกมืออนุมัติให้เทศบาลตำบลเกาะยาวโอนเงินงบประมาณรายจ่าย ประจำปี 2563 (เพื่อจัดซื้อตู้เก็บเอกสาร สำนักปลัดเทศบาล)**

/.......ประธานฯ

**-16-**

**ประธานฯ ๔.6 ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อเวทีอลูมิเนียม กองช่าง)**

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว ขอชี้แจงดังนี้

 **ญัตติขออนุมัติโอนเงินงบประมาณรายจ่าย ประจำปีงบประมาณ พ.ศ. 2563 (เพื่อจัดซื้อเวทีอลูมิเนียม กองช่าง)**

 **หลักการและเหตุผล** เนื่องจากงานกองช่าง มีความประสงค์ที่จะจัดซื้อเวทีอลูมิเนียม เพื่อใช้ในการจัดกิจกรรมต่าง ๆ เช่น กิจกรรมงานรัฐพิธี กิจกรรมตามโครงการต่าง ๆ แต่เนื่องจากไม่ได้จัดตั้งงบประมาณรายจ่าย ประจำปีงบประมาณ พ.ศ. 2563 ไว้ ดังนั้น จึงจำเป็นที่จะต้องขออนุมัติโอนงบประมาณรายจ่าย ประจำปีงบประมาณ พ.ศ. 2563 เพื่อตั้งรายการใหม่ โดยมีรายการโอนเพิ่มและโอนลด ดังนี้

* 1. **โอนเพิ่ม**
1. **แผนงานเคหะและชุมชน งานบริหารทั่วไปเกี่ยวกับเคหะและชุมชน** งบลงทุน หมวดค่าครุภัณฑ์ที่ดินและสิ่งก่อสร้าง ประเภทค่าครุภัณฑ์สำนักงาน **รายการเวทีอลูมิเนียม ราคา 350,000.00 บาท (สามแสนห้าหมื่นบาทถ้วน)**

 **มีคุณลักษณะ คือ สามารถปรับระดับความสูงไม่น้อยกว่า 0.50 เมตร – 1 เมตร ความยาวไม่น้อยกว่า 10 เมตร ความกว้างไม่น้อยกว่า 4.50 เมตร อุปกรณ์ประกอบ กว้าง 1.22 ม. x 1.22 ม.**

 **รวมโอนเพิ่ม จำนวน 350,000.00 บาท (สามแสนห้าหมื่นบาทถ้วน)**

* 1. **โอนลด**
1. **แผนงานการบริหารงานทั่วไป งานบริหารทั่วไป** งบดำเนินงาน หมวดค่าตอบแทนใช้สอยและวัสดุ ประเภทค่าตอบแทน **รายการค่าตอบแทนผู้ปฏิบัติราชการอันเป็นประโยชน์แก่องค์กรปกครองส่วนท้องถิ่น จำนวน 65,000.00 บาท (หกหมื่นห้าพันบาทถ้วน)**

 **1.1) งานบริหารงานคลัง** งบบุคลากร หมวดเงินเดือนค่าจ้างประจำและค่าจ้างชั่วคราว ประเภทเงินเดือนฝ่ายประจำ **รายการเงินประจำตำแหน่ง** จำนวน 42,000.00 บาท (สี่หมื่นสองพันบาทถ้วน) และงบดำเนินงาน หมวดค่าตอบแทนใช้สอยและวัสดุ ประเภทค่าตอบแทน **รายการค่าตอบแทนผู้ปฏิบัติราชการอันเป็นประโยชน์แก่องค์กรปกครองส่วนท้องถิ่น จำนวน 65,000.00 บาท (หกหมื่นห้าพันบาทถ้วน)**

/......2) แผนงาน

 **-17-**

1. **แผนงานเคหะและชุมชน งานบริหารทั่วไปเกี่ยวกับเคหะและชุมชน** งบบุคลากร หมวดเงินเดือนค่าจ้างประจำและค่าจ้างชั่วคราว ประเภทเงินเดือนฝ่ายประจำ **รายการเงินเดือนพนักงาน จำนวน 130,000.00 บาท (หนึ่งแสนสามหมื่นบาทถ้วน)**
2. **แผนงานสร้างความเข้มแข็งของชุมชน งานส่งเสริมและสนับสนุนความเข้มแข็งของชุมชน** งบดำเนินงาน หมวดค่าตอบแทนใช้สอยและวัสดุ ประเภทค่าใช้สอย **รายการโครงการฝึกอบรมและศึกษาดูงานของคณะผู้บริหาร สมาชิกสภาฯ พนักงานเทศบาล ผู้นำชุมชน กลุ่มสตรี กลุ่มอาชีพต่าง ๆ และประชาชนในเขตเทศบาล จำนวน 47,000.00 บาท (สี่หมื่นเจ็ดพันบาทถ้วน)**

 **รวมโอนเพิ่ม จำนวน 350,000.00 บาท (สามแสนห้าหมื่นบาทถ้วน)**

 **ระเบียบข้อกฎหมายและหนังสือสั่งการ** ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 ในส่วนที่เกี่ยวข้อง ข้อ 27 การโอนงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ ปริมาณ คุณภาพ เปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

**ประธานฯ** ขอบคุณนายกเทศมนตรีครับ มีสมาชิกท่านใดจะเสนอความเห็นเพิ่มเติมบ้าง หรือจะพิจารณาเห็นชอบหรือไม่ประการใด ขอเชิญครับ

**สำเริง ราเขต** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายสำเริง ราเขต สมาชิกสภาเทศบาล เขต 2 เรื่องเวทีอลูมิเนียมผมมองว่าในอาคารสวนเฉลิมพระเกียรติฯ ช่วงนี้ก็มีคนมาออกกำลังกายกันเยอะ โดยเฉพาะกลุ่ม อสม. จะมาเต้นแอโรบิคทุกวัน ผมว่าตรงนี้มอบหมายให้ช่างเขียนแบบมาใหม่ ยาว 10 เมตร กว้าง 4.50 เมตร ผมว่าเล็กเกินไป น่าจะ 10x10 เมตร หรือ 6x10 เมตร เป็นมาตรฐานจะได้ใช้อเนกประสงค์ต่อไป ไม่ว่าใครมาจัดกิจกรรมจะได้ใช้ประโยชน์ได้ ส่วนที่มองเห็นในแบบก็คือยาวแค่ 10 เมตร กว้าง 4 เมตรกว่า ผมว่าเล็กเกินไป ผมอยากให้เพิ่มขนาดให้ใหญ่กว่านี้จะได้อนุมัติในคราวเดียวกัน

**ปรัญชัย ชูรักษ์** กราบเรียนประธานสภาเทศบาล คณะผู้บริหาร และสมาชิกสภาทุกท่าน ผมนายปรัญชัย ชูรักษ์ ตำแหน่ง นายช่างโยธาปฏิบัติงาน เวทีอลูมิเนียมเราจะซื้อแบบสำเร็จรูปมาแล้ว มันเป็นชุดประกอบสามารถถอดประกอบได้ ไม่ได้เป็นโครงสร้างปิดตายอันนี้สามารถถอดประกอบหรือถอดเก็บได้ และที่สำคัญซื้อแบบสำเร็จรูปนะครับ ไม่ใช่ว่าผมเป็นผู้เขียนแบบครับ

**สำเริง ราเขต** ผมอยากจะหารือช่างว่าขนาดใหญ่กว่านี้มีไหมครับ

**ปรัญชัย ชูรักษ์** ถ้าขนาด 4.50 x 10 เมตร หลาย ๆ ท่านบอกว่ามันเล็กไป เราสามารถซื้อเพิ่มเพื่อขยายความกว้าง ความยาวได้ ซึ่งมันเป็นระบบล็อคสามารถต่อความกว้าง ความยาวออกไปได้

**ประธานฯ** มีท่านใดจะเสนอความเห็นเพิ่มเติมอีกบ้าง ก็ขอเชิญครับ

**ที่ประชุม** ไม่มีสมาชิกท่านใดเสนอความเห็นเพิ่มเติม

/......มีท่านใด

**-18-**

**ประธานฯ** เรื่องนี้ผมว่ายกไปในการประชุมคราวหน้าแล้วกันนะครับ ให้ช่างไปเพิ่มเติมรายละเอียดเกี่ยวกับความหนาและความกว้างมาใหม่ แล้วค่อยมาพิจารณาในการประชุมคราวหน้านะครับ

**ระเบียบวาระที่ 5 เรื่องอื่น ๆ**

**ประธานฯ**  ท่านผู้ใดมีเรื่องที่จะเสนอเข้าระเบียบวาระที่ 5 เรื่องอื่น ๆ บ้าง ถ้ามีขอเชิญ

**กมลา ชำนินา**  กราบเรียนประธานสภา สมาชิกสภาเทศบาลและคณะผู้บริหารทุกท่าน ดิฉันนางสาวกมลา ชำนินา สมาชิกสภาเทศบาล เขต 2 เครื่องออกกำลังที่สวนเฉลิมพระเกียรติฯตอนนี้พังไป 2 เครื่อง ไม่ทราบว่ายังอยู่ในช่วงค้ำประกันหรือเปล่าค่ะ

**ณัฐกฤตา อักษรกูล** กราบเรียนประธานสภาเทศบาล คณะผู้บริหาร และสมาชิกสภาทุกท่าน ดิฉันนางสาวณัฐกฤตา อักษรกูล ตำแหน่ง นักวิชาการเงินและบัญชีชำนาญการ รักษาการผู้อำนวยการกองคลัง เครื่องออกกำลังกายยังอยู่ในช่วงที่ค้ำประกันอยู่ค่ะ เดี๋ยวจะทำหนังสือแจ้งให้ผู้รับจ้างมาตรวจสอบซ่อมแซมค่ะ

**โชติ ทองย้อย**  กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายโชติ ทองย้อย สมาชิกสภาเทศบาล เขต 1 ก็อยากจะถามกองสาธารณสุขและสิ่งแวดล้อมในเรื่องการปฏิบัติเกี่ยวกับโรคต่าง ๆ อยากให้เจ้าหน้าที่กองสาธารณสุขและสิ่งแวดล้อมชี้แจงหน่อยครับ ขอบคุณครับ

**บุญธิดา เก็บทรัพย์** กราบเรียนประธานสภาเทศบาล คณะผู้บริหาร และสมาชิกสภาทุกท่าน ดิฉันนางสาวบุญธิดา เก็บทรัพย์ ตำแหน่ง พยาบาลวิชาชีพชำนาญการ วันก่อนได้มีการประชุม สปสช. และอยากให้มีการกระตือรือร้นในเรื่องของสุขภาพไข้หวัดโคโรนา 2019 เพิ่มเติม ที่ผ่านมาก็ได้คุยกันแล้วว่าสวมหน้ากากอนามัย ยืนห่าง และล้างมือ ยังคงต้องปฏิบัติเหมือนเดิมอยู่ เพราะตอนนี้ระยะที่ 2 ของการแพร่ระบาดของเชื้อไวรัสโคโรนา 2019 กำลังแทรกซึมมา ซึ่งบางที่เราอาจจะไว้วางใจมากเกินไป แต่จริง ๆ แล้วเราไม่ควรจะไว้วางใจ เพราะฉะนั้นยังคงต้องปฏิบัติเหมือนเดิม และที่สำคัญที่ได้คุยกันในวันนั้นคือจะให้นายกเทศมนตรีนำเรื่องเข้าที่ประชุมระดับอำเภอเพื่อให้มีการควบคุมโรคในเบื้องต้น เพื่อเป็นการป้องกันและควบคุมโรค และอีกอย่างเกี่ยวกับสุขภาพในเรื่องของไข้เลือดออกซึ่งไข้เลือดออกนี้เราก็ต้องป้องกันตนเองด้วย ไม่ใช่ว่าฉีดพ่นหมอกควันแล้วจะหาย ต้องดูแลในเบื้องต้นก็คือในเรื่องของสุขวิทยาส่วนบุคคลที่บ้าน สิ่งแวดล้อม ความสะอาดต่างๆเพื่อป้องกันไม่เป็นแหล่งเพาะพันธุ์ยุงลาย และถ้าใครต้องการทรายอะเบทสามารถมารับได้ที่สำนักงานเทศบาลตำบลเกาะยาวได้เลยค่ะ เรามีบริการให้ทุกท่าน ขอบคุณค่ะ

/.......ถาวร

**-19-**

**ถาวร ขุนทอง**  กราบเรียนประธานสภาเทศบาล คณะผู้บริหาร และสมาชิกสภาทุกท่าน ผมนายถาวร ขุนทอง ตำแหน่ง นักวิเคราะห์นโยบายและแผนชำนาญการ ผมจะแจ้งเรื่องโครงการอบรมเกี่ยวกับกฎหมายเลือกตั้งที่ประธานสภาได้ส่งรายชื่อผู้เข้าร่วมโครงการอบรม จำนวน 8 คน เรื่องกำหนดการเผื่อว่าสมาชิกสภาบางท่านยังไม่ทราบกำหนดการ โครงการอบรมระหว่างวันที่ 6 – 8 สิงหาคม 2563 ณ โรงแรมมาริไทม์ อำเภอเมือง จังหวัดกระบี่ ซึ่งวันที่ 6 สิงหาคม 2563 ช่วงเช้าจะมีการประชุมสภา สมัยสามัญ สมัยที่ 3 พอประชุมเสร็จก็จะเดินทางกันในช่วงบ่ายเพราะจะมีการลงเบียนช่วงเวลา 13.00 – 16.00 น. ไม่ทราบว่ามีสมาชิกสภาท่านใดจะเพิ่มรายชื่ออีกบ้างครับ

**ประธานฯ** ถ้าใครจะไปขอให้แจ้งความประสงค์ได้ที่เลขานุการสภาได้เลยครับ

**สุชน วาหะรักษ์**  กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายสุชน วาหะรักษ์ สมาชิกสภาเทศบาล เขต 1 ผมก็อยากฝากไปยังกองช่างเรื่องติดตั้งป้ายสัญญาณจราจรสวยงามมากครับ แต่ขอติดตั้งเพิ่มอีกสัก 1 จุดได้ไหมครับ เพราว่าถนนในซอยทั้ง 2 ฝั่ง จะมีจำนวนป้ายไม่เท่ากันซอยอีกฝั่งมี 2 จุด อีกฝั่งมีแต่ 1 จุด ก็เลยอยากจะขอเพิ่มให้มีจำนวนเท่ากัน ขอบคุณครับ

**ถาวร ขุนทอง** จริง ๆ แล้วโครงการซื้อป้ายสัญญาณจราจรจะซื้อโดยจ่ายขาดเงินสะสมไปแล้ว แต่ถ้าจะขอเพิ่มก็เดี๋ยวค่อยทำโอนอีกครั้งหนึ่งนะครับ

**นายกเทศมนตรี** เอาอย่างนี้ก็แล้วกัน ต้องการตรงไหนเพิ่มเติม กี่จุด ก็แจ้งมาเลยดีกว่าจะได้ดำเนินการไปทีเดียวเลย

**สำเริง ราเขต** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายสำเริง ราเขต สมาชิกสภาเทศบาล เขต 2 อยากให้ไปสำรวจเพิ่มนะครับเพราะว่าช่วงเส้นทางที่จะลงไปท่าเรือสุขาภิบาลเราน่าจะเพิ่มป้ายให้ระวังลิงด้วยนะครับ

**อมร ศรีสมุทร** กราบเรียนประธานสภา สมาชิกสภาเทศบาลทุกท่าน กระผมนายอมร ศรีสมุทร สมาชิกสภาเทศบาล เขต 1 นี่แหละคือความผิดพลาดของพวกเรา ไม่มีการวางแผนถ้าไม่เห็นเราก็ไม่ได้คิด ทำไมในวันที่เราอยู่ทุกวันเราไม่มองเทศบาลของเรา เราจะพัฒนาอะไรแล้วเรามาทำ เวลาเจ้าหน้าที่ทำมาแล้ว เช่น การจ่ายขาดเงินสะสมที่ผ่านมาที่เขาซื้อมามันไม่พออยู่แล้ว ทำไมไม่คิดว่าจุดนี้น่าจะตั้งได้ และผมอยากฝากเพื่อนสมาชิกสภาทุกท่านพวกเราเป็นตัวแทนชาวบ้านใช้ความคิดของเราบ้าง ผมว่าไม่ได้ดูว่าเทศบาลของเราต้องการอะไรบ้าง รอแต่นายกเทศมนตรี ผู้บริหารหรือว่าเจ้าหน้าที่เขาคิดแล้วมาเสริมทีหลัง อันนี้ผมไม่ว่าคนอื่นนะครับผมว่าตัวผมเอง แล้วผมอยากให้เพื่อนสมาชิกสภาช่วยกันคิด ไม่ใช่ทุกครั้งมานั่งยกมืออย่างเดียวและอีกอย่างไม่ใช่ว่าทำเสร็จไปแล้ว แล้วมานั่งทำใหม่อีก ถามว่าทำไมถึงเป็นแบบนี้ทำไมไม่ทำให้จบไปทีเดียว เลยฝากว่าเพื่อนสมาชิกสภาที่นายกเทศมนตรี เจ้าหน้าที่ฝ่ายแผนที่เขาพูดทุกครั้งใครจะทำอะไร ใครจะเอาอะไรให้มาประชุมร่วมกันแล้วจะได้ใส่ไว้ในแผน ขอบคุณครับ

 /.......สุชน

**-20-**

**สุชน วาหะรักษ์** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายสุชน วาหะรักษ์ สมาชิกสภาเทศบาล เขต 1 อีกเรื่องก็คือการตีเส้นจราจร ผมว่าน่าจะให้เรื่องถนนเสร็จเรียบร้อยก่อนแล้วค่อยตีเส้นจราจรดีกว่าครับ

**สำเริง ราเขต** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายสำเริง ราเขต สมาชิกสภาเทศบาล เขต 2 ก็เห็นด้วยนะครับ แต่ก็ต้องดูความเหมาะสม ความต้องการต่าง ๆ และผมก็เห็นด้วยกับคุณอมร ศรีสมุทร ว่าเรามีโอกาสอีกครั้งหนึ่งในการทำแผน ปี 2564 อยากฝากเพื่อนสมาชิกสภาว่าลองคิดดูว่าชาวบ้านต้องการอะไร สำหรับแผนที่ผ่านมาเรายังไม่มีรายได้ให้กับชาวบ้านในเขตเทศบาลเกี่ยวกับการสร้างอาชีพต่าง ๆ อยากให้ไปดูว่าใครต้องการอะไรจะได้ใส่ในแผน ปี 2564 ได้ ขอบคุณครับ

**สมพร ดำสมุทร** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายสมพร ดำสมุทร สมาชิกสภาเทศบาล เขต 2 มีชาวบ้านฝากเรื่องมานะครับ เรื่องประตูฟุตบอล อยากให้ทางเทศบาลตำบลเกาะยาวช่วยสร้างประตูฟุตบอลให้หน่อยครับ

**โชติ ทองย้อย** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายโชติ ทองย้อย สมาชิกสภาเทศบาล เขต 1 ผมอยากให้เจ้าหน้าที่ฝ่ายแผนและฝ่ายช่าง ซึ่งฝ่ายช่างจะต้องดูมารอบนอกและฝ่ายแผนได้คุยกัน ฝ่ายสภาก็แค่อนุมัติ ต่อไปก็อยากให้ฝ่ายแผนและฝ่ายช่างคุยกันมาก่อนให้เรียบร้อยมันก็จะออกมาดีทั้งหมด ขอบคุณครับ

**ประธานฯ** ท่านผู้ใดมีเรื่องที่จะเสนอเข้าระเบียบวารที่ 5 เรื่องอื่น ๆ อีกบ้าง

**ที่ประชุม** ไม่มี

**ประธานฯ** เมื่อไม่มี บัดนี้หมดเรื่องที่จะนำเข้าสู่ระเบียบวาระการประชุมแล้ว ขอปิดประชุม

 **ปิดประชุมเวลา ๑1.20 น.**

 /.........(ลงชื่อ).........

**-21-**

--

 (ลงชื่อ)...........................................................................ผู้จดรายงานการประชุม

 (นางสาวสมัย ระบำเพลิง)

 หัวหน้าสำนักปลัดเทศบาล

 (ลงชื่อ)............................................................................

 (นายถาวร ขุนทอง)

เลขานุการสภาเทศบาลตำบลเกาะยาว

**คณะกรรมการตรวจรายงานการประชุม**

**.**

 (ลงชื่อ).............................................................................

 (นางสาวกมลา ชำนินา)

 (ลงชื่อ).............................................................................

(นายอรินทร์ ประสานการ)

 (ลงชื่อ).............................................................................

 (นายสุชน วาหะรักษ์)

 ทราบ

(นายประยูร เริงสมุทร)

 ประธานสภาเทศบาลตำบลเกาะยาว

 6 สิงหาคม ๒๕63